JO: Finală explozivă la baschet între SUA și Franța. Vedeta NBA Stephen Curry "i-a trimis la culcare" pe francezi sub privirile lui Macron
Echipa SUA a câștigat la miezul nopții de sâmbătă titlul olimpic la baschet masculin, al 17-lea din propriul palmares. Într-o reeditare a finalei JO 2020, SUA au învins Franța, în fața unui public exploziv în Paris Bercy Arena, iar la meci a asistat și președintele francez Emmanuel Macron. Medalia de bronz a revenit Serbiei, care a învins campioana mondială Germania în finala mică.